Document ID: 31999R0049

NEUVOSTON ASETUS (EY) N:o 49/1999,
annettu 18 päivänä joulukuuta 1998,
laajasti vaeltavien kalakantojen suurimmista sallituista saaliista vuodelle 1999, niiden jakamisesta kiintiöinä jäsenvaltioille ja niiden kalastamista koskevista edellytyksistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
yhteisö on hyväksynyt (2) Yhdistyneiden Kansakuntien merioikeusyleissopimuksen, johon sisältyy meren elollisten luonnonvarojen säilyttämistä ja hallinnointia koskevia periaatteita ja sääntöjä; yhteisö osallistuu laajempien kansainvälisten velvoitteidensa yhteydessä kansainvälisillä vesillä toteutettaviin ponnistuksiin kalakantojen säilyttämiseksi,
yhteisö on sopimuspuoli Kansainvälisessä Atlantin tonnikalojen suojelukomissiossa (ICCAT); ICCAT on suositellut saalisrajoitusten asettamista tonnikalalle Atlantilla ja Välimerellä sekä miekkakalalle Atlantilla; nämä suositukset ovat yhteisöä sitovia; yhteisön olisi pantava kyseiset suositukset täytäntöön,
asetuksen (ETY) N:o 3760/92 8 artiklan 4 kohdan mukaisesti neuvoston on vahvistettava kunkin kalakannan tai kalakantaryhmän osalta suurimmat sallitut saaliit (TAC), yhteisön käytettävissä oleva osuus sekä edellytykset, joiden mukaisesti saaliit on pyydettävä, ja jaettava yhteisön käytettävissä oleva osuus jäsenvaltioiden kesken,
olisi vahvistettava jäsenvaltioiden prosenttiosuudet Itä-Atlantin ja Välimeren tonnikalakannoista saatavista saaliista,
olisi jaettava osuudet jäsenvaltioiden kesken väliaikaisesti vuodelle 1999 erityisolosuhteiden vuoksi, jotka johtuvat yhteisön liittymisestä ICCAT:iin,
kyseessä olevan TACin hallinnoimiseksi tehokkaasti ja ICCAT:in suositusten noudattamiseksi olisi vahvistettava erityiset ehdot ja edellytykset, joiden mukaan kalastusta voidaan harjoittaa,
yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (3) 40 artiklan mukaisesti jäsenvaltiot on Välimerellä suoritettavien kalastustoimien osalta vapautettu mainitun asetuksen 6 ja 8 artiklan velvoitteista (aluspäiväkirja ja siihen liittyvät säännökset); sen vuoksi on erityisen tärkeää vahvistaa tämän asetuksen noudattamiseksi säännöt, jotka koskevat kyseessä olevien kalastustoimien aikana saatujen saaliiden rekisteröintiä ja ilmoittamista,
ICCAT on määritellyt liikaa kalastettuja määriä koskevan vähennysjärjestelmän, joka poikkeaa TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetussa neuvoston asetuksessa (EY) N:o 847/96 (4) säädetystä; sen vuoksi on tarpeen säätää, ettei mainitun asetuksen 5 artiklan 2 kohtaa sovelleta, ja
yhteisen edun mukaisista pakottavista syistä tätä asetusta sovelletaan 1 päivästä tammikuuta 1999,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan tietyille laajasti vaeltaville kalakannoille kunkin kannan osalta suurimmat sallitut saaliit (TAC), yhteisön osuus kyseisistä saaliista, kyseisen osuuden jakaantuminen jäsenvaltioille saaliskiintiöinä ja kyseisten kantojen kalastamista koskevat erityisehdot ja -edellytykset.
2 artikla
1. Itä-Atlantin ja Välimeren tonnikalakannan yhteisön osuuden jakaminen jäsenvaltioiden kesken prosenttiosuuksina vahvistetaan seuraavasti:
TAULUKON PAIKKA
2. Tonnikalan ja miekkakalan TACit, yhteisön osuudet, kiintiöt ja erityisedellytykset vuodeksi 1999 vahvistetaan kuitenkin liitteessä.
3 artikla
Poiketen siitä, mitä tietyistä Välimeren kalavarojen teknisistä säilyttämistoimenpiteistä 27 päivänä kesäkuuta 1994 annetun neuvoston asetuksen (EY) N:o 1626/94 (5) 3 a artiklassa säädetään, tonnikalan kalastaminen saartopyydyksellä on kielletty 1-31 päivänä toukokuuta Adrianmerellä ja 16 päivänä heinäkuuta-15 päivänä elokuuta muussa osassa Välimerta.
Poiketen siitä, mitä asetuksen (EY) N:o 1626/94 liitteessä IV säädetään, alle 3,2 kilogrammaa painavien tonnikalojen säilyttäminen aluksella, jälleenlaivaaminen, purkaminen, kuljettaminen, varastoiminen, myyminen, esillä pitäminen tai myyntiin saattaminen on kielletty.
4 artikla
Niiden kalastustoimien osalta, joita mainitun asetuksen 6 ja 8 artiklan velvoitteet eivät asetuksen (ETY) N:o 2847/93 40 artiklan mukaisesti koske, jäsenvaltioiden on:
- otettava käyttöön rekisteröinti- ja näytteenottojärjestelmiä, joiden perusteella voidaan arvioida kuukausittain liitteessä mainittujen kalakantojen ne kokonaismäärät, jotka niiden lipun alla purjehtivat tai niiden alueella rekisteröidyt alukset ovat purkaneet ja jälleenlaivanneet sekä jonkin toisen jäsenvaltion lipun alla purjehtivista tai sen alueella rekisteröidyistä aluksista niiden satamiin puretut kokonaismäärät;
- ilmoitettava komissiolle ennen kunkin kuukauden 15 päivää liitteessä mainittujen kalakantojen osalta kokonaismäärät, jotka niiden lipun alla purjehtivat tai niiden alueella rekisteröidyt alukset ovat purkaneet tai jälleenlaivanneet edeltävän kuukauden aikana, sekä jonkin toisen jäsenvaltion lipun alla purjehtivista tai sen alueella rekisteröidyistä aluksista niiden satamiin puretut kokonaismäärät.
5 artikla
Edellä 1 artiklassa mainittu saaliskiintiöiden jakaminen jäsenvaltioille ei rajoita
- asetuksen (ETY) N:o 3760/92 9 artiklan 1 kohdan nojalla suoritettavia vaihtoja,
- asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan nojalla suoritettavia uudelleenjakamisia,
- asetuksen (EY) N:o 847/96 3 artiklan nojalla sallittuja saaliiden lisäpurkamisia,
- asetuksen (EY) N:o 847/96 4 artiklan mukaisesti pidätettäviä määriä, eikä
- asetuksen (EY) N:o 847/96 5 artiklan 1 kohdan nojalla suoritettavia vähennyksiä.
6 artikla
1. Tonnikalan ja miekkakalan TACeja pidetään asetusta (EY) N:o 847/96 sovellettaessa analyyttisinä TACeina.
2. Asetuksen (EY) N:o 847/96 5 artiklan 2 kohdassa säädetyt edellytykset eivät koske liitteessä vahvistettuja kalastuskiintiöitä.
7 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1998.

Labels: 6